Platinum Weekly Newspaper - Superugby 2017 - Sport & School News
Die Bulle en die Lions speel Saterdag in Harare, Zimbabwe, in ‘n opwarmingsgame teen mekaar. In die Bulkamp word daar breed geglimlag oor die terugkeer van Handrè Pollard. Nog ‘n aanwins is Jacques Potgieter, wat sy terugkeer na die span maak.
Die Lions het egter slegte nuus ontvang met die skielike uittrede van die kookwater flank, Warwick Tecklenburg. Hy wil voortaan sy volle aandag by sy besigheid en gesin bepaal. Die Leeus se staatmaker voorry man, Julian Redelinghuys, is ook nog nie seker wanneer hy sy terugkeer na die speelveld kan maak nie. Hy het ‘n nekoperasie ondergaan na hy beseer is in die halfeindstryd in verlede jaar se Curriebeker seisoen.
Die Stormers en die Cheetahs pak mekaar ook in Harare Saterdag in ‘n opwarmings game. Die Vrystaters se 2016 droomseisoen kan hulle dalk een van die gunstelinge in vanjaar se Superreeks maak ou grote.
As hulle by die tempo van Superruggas kan aanpas met hulle styl rugby wat hulle speel, kan hulle gewis saam met die groot honde blaf.
RHS rugby ster
Rustenburg – Maynard Gouws is onlangs vir die o/16 elite player development (EPD) span gekies wat van 1 tot 6 Oktober ‘n oefenkamp in die Paarl aangebied het.